Komisijas 02.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9435 - ADNOC / OCI) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 02.09.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9486 - Groupe Bruxelles Lambert / Webhelp SAS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 28.03.2019. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9317 - ArcelorMittal S.A. / C.L.N. Group – Coils Lamiere Nastri S.p.A. / Ilva SSCs) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (ES) 2019/1393, kas pieņemts, savstarpēji vienojoties ar ievēlēto Komisijas priekšsēdētāju (2019. gada 10. septembris), un ar ko pieņem pārējo personu sarakstu, kuras Padome ierosina iecelt par Komisijas locekļiem

text:
                  10.9.2019

                  LV

                  Eiropas Savienības Oficiālais Vēstnesis

                  LI 233/1

         PADOMES LĒMUMS (ES) 2019/1393,
         kas pieņemts, savstarpēji vienojoties ar ievēlēto Komisijas priekšsēdētāju
         (2019. gada 10. septembris),
         un ar ko pieņem pārējo personu sarakstu, kuras Padome ierosina iecelt par Komisijas locekļiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 17. panta 3. un 5. punktu un 7. punkta otro daļu,
         ņemot vērā Eiropadomes Lēmumu 2013/272/ES (2013. gada 22. maijs) par Eiropas Komisijas locekļu skaitu (1),
         tā kā:

                     (1)

                     Ar Eiropadomes Lēmumu 2014/749/ES (2) ieceltās Komisijas pilnvaru termiņš beigsies 2019. gada 31. oktobrī.

                     (2)

                     Uz laiku līdz 2024. gada 31. oktobrim būtu jāieceļ jauna Komisija, kuru veido viens pārstāvis no katras dalībvalsts, tostarp tās priekšsēdētājs un Savienības Augstais pārstāvis ārlietās un drošības politikas jautājumos.

                     (3)

                     Eiropadome izvirzīja Ursula VON DER LEYEN kundzi kā personu, kuru Eiropas Parlamentam ierosina kā Komisijas priekšsēdētāju, un Eiropas Parlaments ievēlēja viņu par Komisijas priekšsēdētāju 2019. gada 16. jūlija plenārsēdē.

                     (4)

                     Padomei, savstarpēji vienojoties ar ievēlēto Komisijas priekšsēdētāju, būtu jāpieņem pārējo personu saraksts, kuras tā ierosina iecelt par Komisijas locekļiem uz laiku līdz 2024. gada 31. oktobrim.

                     (5)

                     Eiropadome 2019. gada 5. augustā, vienojoties ar ievēlēto Komisijas priekšsēdētāju, saskaņā ar LES 18. panta 1. punktu iecēla Josep BORRELL FONTELLES kungu par Savienības Augsto pārstāvi ārlietās un drošības politikas jautājumos.

                     (6)

                     Padome 2019. gada 23. augustā saņēma vēstuli no Apvienotās Karalistes pastāvīgā pārstāvja Eiropas Savienībā, kurā teikts, ka:
                     “Tā kā Apvienotā Karaliste 2019. gada 31. oktobrī pametīs Eiropas Savienību, premjerministrs 25. jūlijā Pārstāvju palātā paziņoja, ka mēs neizvirzīsim Apvienotās Karalistes komisāru jaunajai Komisijai un ka tas nav ar mērķi atturēt ES no jaunas Komisijas iecelšanas.
                     Es rakstu, lai formāli apstiprinātu, ka saskaņā ar premjerministra paziņojumu Apvienotā Karaliste neizvirzīs kandidātu 2019.–2024. gada komisāru kolēģijai.”

                     (7)

                     Ievēlētā Komisijas priekšsēdētāja ir paziņojusi par savu piekrišanu saskaņā ar LES 17. panta 7. punkta otro daļu.

                     (8)

                     Saskaņā ar LES 17. panta 7. punkta trešo daļu priekšsēdētāja, Savienības Augstā pārstāvja ārlietās un drošības politikas jautājumos un pārējo Komisijas locekļu kandidatūras kopumā ar balsojumu apstiprina Eiropas Parlaments,

               IR PIEŅĒMUSI ŠO LĒMUMU.

            1. pants
            Savstarpēji vienojoties ar ievēlēto Komisijas priekšsēdētāju Ursula VON DER LEYEN kundzi, Padome ar šo ierosina par Komisijas locekļiem uz laiku līdz 2024. gada 31. oktobrim iecelt šādas personas:

                           Helena DALLI kundzi,

                        Valdi DOMBROVSKA kungu,

                           Elisa FERREIRA kundzi,

                           Mariya GABRIEL kundzi,

                           Paolo GENTILONI kungu,

                           Sylvie GOULARD kundzi,

                           Johannes HAHN kungu,

                           Phil HOGAN kungu,

                           Ylva JOHANSSON kundzi,

                           Věra JOUROVÁ kundzi,

                           Stella KYRIAKIDES kundzi,

                           Janez LENARČIČ kungu,

                           Rovana PLUMB kundzi,

                           Didier REYNDERS kungu,

                           Margaritis SCHINAS kungu,

                           Nicolas SCHMIT kungu,

                           Maroš ŠEFČOVIČ kungu,

                           Kadri SIMSON kundzi,

                           Virginijus SINKEVIČIUS kungu,

                           Dubravka ŠUICA kundzi,

                           Frans TIMMERMANS kungu,

                           László TRÓCSÁNYI kungu,

                           Jutta URPILAINEN kundzi,

                           Margrethe VESTAGER kundzi,

                           Janusz WOJCIECHOWSKI kungu,

                  papildus:

                           Josep BORRELL FONTELLES kungam, kurš iecelts par Savienības Augsto pārstāvi ārlietās un drošības politikas jautājumos.

            2. pants
            Šo lēmumu nosūta Eiropas Parlamentam.

            3. pants
            Šo lēmumu publicē Eiropas Savienības Oficiālajā Vēstnesī.

            Briselē, 2019. gada 10. septembrī

                  Padomes vārdā –

                  priekšsēdētāja

               T. TUPPURAINEN

            (1)  OV L 165, 18.6.2013., 98. lpp.

            (2)  Eiropadomes Lēmums 2014/749/ES (2014. gada 23. oktobris), ar ko ieceļ Eiropas Komisiju (OV L 311, 31.10.2014., 36. lpp.).


title: Padomes Lēmums (KĀDP) 2019/1595 (2019. gada 26. septembris), ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA)

text:
                  27.9.2019

                  LV

                  Eiropas Savienības Oficiālais Vēstnesis

                  L 248/73

         PADOMES LĒMUMS (KĀDP) 2019/1595
         (2019. gada 26. septembris),
         ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2015. gada 18. maijā pieņēma Lēmumu (KĀDP) 2015/778 (1) par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA).

                     (2)

                     Padome 2019. gada 29. martā ar Lēmumu (KĀDP) 2019/535 (2) pagarināja Lēmumu (KĀDP) 2015/778 līdz 2019. gada 30. septembrim.

                     (3)

                     Politikas un drošības komiteja 2019. gada 12. septembrī vienojās EU NAVFOR MED operācijas SOPHIA pilnvaru termiņu pagarināt par sešiem mēnešiem. Lēmums (KĀDP) 2015/778 būtu attiecīgi jāgroza.

                     (4)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro, un tā nepiedalās šīs operācijas finansēšanā,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2015/778 groza šādi:

                        1)

                        lēmuma 11. pantam pievieno šādu punktu:

                           “7.   Finanšu atsauces summa EU NAVFOR MED operācijas SOPHIA kopējām izmaksām laikposmā no 2019. gada 1. oktobra līdz 2020. gada 31. martam ir 3 059 000 EUR. Lēmuma (KĀDP) 2015/528 25. panta 1. punktā minētā finanšu atsauces summas procentuālā daļa ir 15 % attiecībā uz saistībām un 0 % attiecībā uz maksājumiem.”;

                        2)

                        lēmuma 13. panta otro daļu aizstāj ar šādu:
                        “EU NAVFOR MED operācijas SOPHIA darbība beidzas 2020. gada 31. martā.”

            2. pants
            Šis lēmums stājas spēkā tā pieņemšanas dienā.
            To piemēro no 2019. gada 1. oktobra.

            Briselē, 2019. gada 26. septembrī

                  Padomes vārdā –

                  priekšsēdētājs

               T. HARAKKA

            (1)  Padomes Lēmums (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA) (OV L 122, 19.5.2015., 31. lpp.).

            (2)  Padomes Lēmums (KĀDP) 2019/535 (2019. gada 29. marts), ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (OV L 92, 1.4.2019., 1. lpp.).


title: Eiropas Parlamenta Lēmums (ES, Euratom) 2019/1414 (2019. gada 26. marts) par Mazo un vidējo uzņēmumu izpildaģentūras 2017. finanšu gada budžeta izpildes apstiprināšanu

text:
               27.9.2019

               LV

               Eiropas Savienības Oficiālais Vēstnesis

               L 249/87

      EIROPAS PARLAMENTA LĒMUMS (ES, Euratom) 2019/1414
      (2019. gada 26. marts)
      par Mazo un vidējo uzņēmumu izpildaģentūras 2017. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Savienības 2017. finanšu gada vispārējo budžetu (1),

                  —

                  ņemot vērā Eiropas Savienības konsolidētos pārskatus par 2017. finanšu gadu (COM(2018)0521 – C8-0318/2018) (2),

                  —

                  ņemot vērā Mazo un vidējo uzņēmumu izpildaģentūras galīgos gada pārskatus par 2017. finanšu gadu (3),

                  —

                  ņemot vērā Komisijas ziņojumu par turpmāko rīcību attiecībā uz 2016. finanšu gada budžeta izpildes apstiprināšanu (COM(2018)0545) un Komisijas dienestu darba dokumentu, kas tam pievienots,

                  —

                  ņemot vērā Komisijas gada ziņojumu budžeta izpildes apstiprinātājiestādei par 2017. gadā veiktajām iekšējām revīzijām (COM(2018)0661) un Komisijas dienestu darba dokumentu, kas tam pievienots (SWD(2018)0429),

                  —

                  ņemot vērā Revīzijas palātas ziņojumu par Mazo un vidējo uzņēmumu izpildaģentūras 2017. finanšu gada pārskatiem ar Aģentūras atbildi (4),

                  —

                  ņemot vērā deklarāciju (5) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2017. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2019. gada 12. februāra ieteikumu par apstiprinājumu, ko sniedz izpildaģentūrām par 2017. finanšu gada budžeta izpildi (05826/2019 – C8-0054/2019),

                  —

                  ņemot vērā Līguma par Eiropas Savienības darbību 317., 318. un 319. pantu,

                  —

                  ņemot vērā Eiropas Atomenerģijas kopienas dibināšanas līguma 106.a pantu,

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

                  —

                  ņemot vērā Eiropas Parlamenta un Padomes 2018. gada 18. jūlija Regulu (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (7), un jo īpaši tās 69., 260., 261. un 262. pantu,

                  —

                  ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (8), un jo īpaši tās 14. panta 3. punktu,

                  —

                  ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (9), un jo īpaši tās 66. panta pirmo un otro daļu,

                  —

                  ņemot vērā Komisijas 2013. gada 17. decembra Īstenošanas lēmumu 2013/771/ES, ar ko izveido Mazo un vidējo uzņēmumu izpildaģentūru un atceļ Lēmumu 2004/20/EK un Lēmumu 2007/372/EK (10),

                  —

                  ņemot vērā Reglamenta 93. pantu un IV pielikumu,

                  —

                  ņemot vērā Budžeta kontroles komitejas ziņojumu un citu attiecīgo komiteju atzinumus (A8-0110/2019),

                  A.

                  tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un saskaņā ar Līguma par Eiropas Savienības darbību 317. pantu budžeta izpildi veic sadarbībā ar dalībvalstīm un ievērojot pareizas finanšu pārvaldības principu,

         1.

            sniedz Mazo un vidējo uzņēmumu izpildaģentūras direktoram apstiprinājumu par aģentūras 2017. finanšu gada budžeta izpildi;

         2.

            izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2017. finanšu gada vispārējā budžeta izpildes apstiprināšanu, III iedaļa — Komisija un izpildaģentūras, kā arī 2019. gada 26. marta rezolūcijā par Revīzijas palātas īpašajiem ziņojumiem saistībā ar apstiprinājuma sniegšanu Komisijai par 2017. finanšu gada budžeta izpildi (11);

         3.

            uzdod priekšsēdētājam šo lēmumu, lēmumu par Eiropas Savienības 2017. finanšu gada vispārējā budžeta izpildes apstiprināšanu, III iedaļa – Komisija, kā arī rezolūciju, kas ir neatņemama šo lēmumu daļa, nosūtīt Mazo un vidējo uzņēmumu izpildaģentūras direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Antonio TAJANI

               Ģenerālsekretārs

            Klaus WELLE

         (1)  OV L 51, 28.2.2017., 1. lpp.

         (2)  OV C 348, 28.9.2018., 1. lpp.

         (3)  OV C 413, 14.11.2018., 11. lpp.

         (4)  OV C 434, 30.11.2018., 16. lpp.

         (5)  OV C 434, 30.11.2018., 213. lpp.

         (6)  OV L 298, 26.10.2012., 1. lpp.

         (7)  OV L 193, 30.7.2018., 1. lpp.

         (8)  OV L 11, 16.1.2003., 1. lpp.

         (9)  OV L 297, 22.9.2004., 6. lpp.

         (10)  OV L 341, 18.12.2013., 73. lpp.

         (11)  Šajā dienā pieņemtie teksti, P8_TA(2019)0243 (skatīt šā Oficiālā Vēstneša 59 lappusi).


title: Eiropas Parlamenta un Padomes Lēmums (ES) 2019/1798 (2019. gada 23. oktobris), ar ko ieceļ Eiropas Prokuratūras Eiropas galveno prokuroru

text:
                  28.10.2019

                  LV

                  Eiropas Savienības Oficiālais Vēstnesis

                  L 274/1

         EIROPAS PARLAMENTA UN PADOMES LĒMUMS (ES) 2019/1798
         (2019. gada 14. oktobris),
         ar ko ieceļ Eiropas Prokuratūras Eiropas galveno prokuroru
         EIROPAS PARLAMENTS UN EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/1939 (2017. gada 12. oktobris), ar ko īsteno ciešāku sadarbību Eiropas Prokuratūras (“EPPO”) izveidei (1), un jo īpaši tās 14. pantu,
         ņemot vērā Padomes Īstenošanas lēmumu (ES) 2018/1696 (2018. gada 13. jūlijs) par darbības noteikumiem atlases komitejai, kas paredzēta 14. panta 3. punktā Regulā (ES) 2017/1939, ar ko īsteno ciešāku sadarbību Eiropas Prokuratūras (EPPO) izveidē (2),
         ņemot vērā Padomes Lēmumu (ES) 2018/1275 (2018. gada 18. septembris), ar ko ieceļ Regulas (ES) 2017/1939 14. panta 3. punktā paredzētās atlases komitejas locekļus (3),
         ņemot vērā priekšlikumu par kandidātu gala sarakstu, ko atlases komiteja saskaņā ar Īstenošanas lēmumu (ES) 2018/1696 izveidoja 2019. gada 4. februārī, lai ieceltu Eiropas Prokuratūras Eiropas galveno prokuroru,
         tā kā:

                     (1)

                     Ar Regulu (ES) 2017/1939 tika izveidota Eiropas Prokuratūra (EPPO). Komisija ir atbildīga par EPPO izveidošanu un sākotnējo administratīvo darbību, līdz tā būs spējīga pati izpildīt savu budžetu.

                     (2)

                     Eiropas galvenais prokurors ir EPPO vadītājs un organizē EPPO darbu, vada tās pasākumus un pieņem lēmumus saskaņā ar Regulu (ES) 2017/1939 un EPPO iekšējo reglamentu. EPPO Kolēģijas sastāvā ir Eiropas galvenais prokurors un viens Eiropas prokurors no katras dalībvalsts.

                     (3)

                     Saskaņā ar Regulas (ES) 2017/1939 120. panta 2. punkta otro daļu EPPO uzdevumus attiecībā uz izmeklēšanu un kriminālvajāšanu, kas tai uzticēti ar minēto regulu, jāsāk veikt datumā, kas jānosaka ar Komisijas lēmumu pēc Eiropas galvenā prokurora priekšlikuma, līdzko EPPO būs izveidota.

                     (4)

                     Tādēļ, Eiropas Parlamentam un Padomei savstarpēji vienojoties, ir jāieceļ pirmais EPPO Eiropas galvenais prokurors.

                     (5)

                     Paziņojums par Eiropas galvenā prokurora kā pagaidu darbinieka vakanci AD 15 pakāpē Eiropas Savienības Oficiālajā Vēstnesī tika publicēts 2018. gada 19. novembrī (4).

                     (6)

                     Īstenošanas lēmumā (ES) 2018/1696 ir noteikti darbības noteikumi atlases komitejai, kas paredzēta Regulas (ES) 2017/1939 14. panta 3. punktā (“atlases komitejas darbības noteikumi”).

                     (7)

                     Saskaņā ar atlases komitejas darbības noteikumu VII.1 noteikuma pirmo daļu atlases komiteja sagatavoja trīs kandidātu gala sarakstu un Eiropas Parlamentam un Padomei attiecīgi 2019. gada 4. februārī un 2019. gada 14. februārī nosūtītajās vēstulēs sniedza pamatojumu attiecīgo kandidātu iekļaušanai sarakstā. Savstarpēji vienojoties, Eiropas Parlamentam un Padomei būtu viens no gala saraksta kandidātiem jāieceļ par Eiropas galveno prokuroru. Saskaņā ar atlases komitejas darbības noteikumu VII.1 noteikuma otro daļu atlases komiteja sarindoja kandidātus atbilstīgi viņu kvalifikācijai un pieredzei. Šāds sarindojums norāda atlases komitejas prioritāro secību, bet tas nav saistošs Eiropas Parlamentam un Padomei.

                     (8)

                     Gala sarakstā iekļautie trīs kandidāti 2019. gada 26. februārī uzstājās Eiropas Parlamenta Pilsoņu brīvību, tieslietu un iekšlietu komitejā un Eiropas Parlamenta Budžeta kontroles komitejā. Eiropas Parlamenta Priekšsēdētāju konference 2019. gada 7. martā nolēma, ka Eiropas Parlamenta kandidātei jābūt Laura Codruța KÖVESI kundzei, un 2019. gada 18. jūlijā tā minēto nostāju atkārtoti apstiprināja.

                     (9)

                     Dalībvalstu valdību pastāvīgo pārstāvju komiteja (Coreper) 2019. gada 20. februārī saskaņā ar iekšējo procesu, ko tā apstiprināja 2019. gada 15. februārī, veica indikatīvu balsošanu, lai noteiktu Padomes nostāju, ņemot vērā apspriedes ar Eiropas Parlamenta pārstāvjiem. Pēc minētajām apspriedēm Coreper2019. gada 19. septembrī atbalstīja Laura Codruța KÖVESI kundzes iecelšanu par Eiropas galveno prokurori.

                     (10)

                        EPPO Eiropas galveno prokuroru, savstarpēji vienojoties, jāieceļ Eiropas Parlamentam un Padomei uz septiņu gadu termiņu, kas nav atjaunojams, no dienas, kad stājas spēkā šis lēmums.

                     (11)

                     Kopēju vienošanos par Eiropas galvenā prokurora iecelšanu Eiropas Parlaments un Padome panāca pēc abu iestāžu ieceltu sarunu grupu kopīgām sanāksmēm.

                     (12)

                     Ieceļot Laura Codruța KÖVESI kundzi, abas iestādes izvērtēja kandidātu attiecīgos nopelnus, ņemot vērā atlases komitejas sniegto pamatojumu,

               IR PIEŅĒMUŠI ŠO LĒMUMU.

            1. pants
            Ar šo Laura Codruța KÖVESI kundzi ieceļ par EPPO Eiropas galveno prokurori kā pagaidu darbinieci AD 15 pakāpē uz neatjaunojamu septiņu gadu termiņu no 2019. gada 31. oktobra.

            2. pants
            Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 14. oktobrī

                  Eiropas Parlamenta vārdā

                  priekšsēdētājs

               D. M. SASSOLI

                  Padomes vārdā

                  priekšsēdētāja

               T. TUPPURAINEN

            (1)  OV L 283, 31.10.2017., 1. lpp.

            (2)  OV L 282, 12.11.2018., 8. lpp.

            (3)  OV L 238, 21.9.2018., 92. lpp.

            (4)  OV C 418 A, 19.11.2018., 1. lpp.


title: Padomes Lēmums (ES) 2019/1800 (2019. gada 24. oktobris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un indikatīvu, nesaistošu prognozi attiecībā uz gaidāmajām gada iemaksu summām 2022. un 2023. gadam

text:
                  28.10.2019

                  LV

                  Eiropas Savienības Oficiālais Vēstnesis

                  L 274/9

         PADOMES LĒMUMS (ES) 2019/1800
         (2019. gada 24. oktobris)
         par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2021. gadam, gada iemaksas summu 2020. gadam, pirmo maksājumu 2020. gadam un indikatīvu, nesaistošu prognozi attiecībā uz gaidāmajām gada iemaksu summām 2022. un 2023. gadam
         EIROPAS SAVIENĪBAS PADOME,
         ņemot vērā Līgumu par Eiropas Savienību un Līgumu par Eiropas Savienības darbību,
         ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (1), un jo īpaši tā 7. pantu,
         ņemot vērā Padomes Regulu (ES) 2018/1877 (2018. gada 26. novembris) par finanšu regulējumu, ko piemēro 11. Eiropas Attīstības fondam (2) (“11. EAF finanšu regula”), un jo īpaši tās 19. panta 2. punktu,
         ņemot vērā Eiropas Komisijas priekšlikumu,
         tā kā:

                     (1)

                     Saskaņā ar 11. EAF finanšu regulas 19.–22. pantā noteikto procedūru un ņemot vērā priekšlikumu par Eiropas Attīstības fonda (EAF) iekļaušanu budžetā atbilstīgi Komisijas priekšlikumam par ārējās finansēšanas instrumentu laikposmam pēc 2020. gada, Komisijai līdz 2019. gada 15. oktobrim ir jāiesniedz priekšlikums, norādot a) maksimālo iemaksas summu 2021. gadam; b) gada iemaksas summu 2020. gadam; c) iemaksas pirmās daļas summu 2020. gadam; un d) indikatīvu, nesaistošu prognozi par gaidāmajām gada iemaksu summām 2022. un 2023. gadam.

                     (2)

                     Saskaņā ar 11. EAF finanšu regulas 46. pantu Eiropas Investīciju banka (EIB) nosūtīja Komisijai tās atjauninātās saistību un maksājumu tāmes par tās pārvaldītajiem instrumentiem.

                     (3)

                     11. EAF finanšu regulas 20. panta 1. punktā ir noteikts, ka, aicinot veikt iemaksas, vispirms izlieto summas, kas paredzētas iepriekšējos EAF. Tāpēc būtu jāsniedz aicinājums veikt iemaksas EIB (saskaņā ar 10. EAF) un Komisijai (saskaņā ar 11. EAF).

                     (4)

                     Ar Lēmumu (ES) 2019/1093 (3) Padome 2019. gada 26. jūnijā, pamatojoties uz Komisijas priekšlikumu, pieņēma lēmumu noteikt gada apjomu dalībvalstu iemaksām EAF 2020. gadam 4 400 000 000 EUR Komisijai un 300 000 000 EUR EIB,

               IR PIEŅĒMUSI ŠO LĒMUMU.

            1. pants
            Dalībvalstu EAF iemaksu gada maksimālā summa 2021. gadam ar šo tiek noteikta 4 000 000 000 EUR apmērā. To sadala 3 700 000 000 EUR Komisijai un 300 000 000 EUR – EIB.

            2. pants
            Dalībvalstu EAF iemaksu gada summa 2020. gadam ar šo tiek noteikta 4 700 000 000 EUR apmērā. To sadala 4 400 000 000 EUR Komisijai un EUR 300 000 000 – EIB.

            3. pants
            Individuālās EAF iemaksas, kas dalībvalstīm jāveic Komisijai un EIB kā pirmais maksājums par 2020. gadu, ir norādītas šā lēmuma pielikumā iekļautajā tabulā.

            4. pants
            Indikatīva, nesaistoša prognoze attiecībā uz gaidāmo iemaksu gada summu 2022. gadam ar šo tiek noteikta 2 700 000 000 EUR Komisijai un 300 000 000 EUR EIB un 2023. gadam –2 000 000 000 EUR Komisijai un 100 000 000 EUR EIB.

            5. pants
            Šis lēmums stājas spēkā tā pieņemšanas dienā.

            Luksemburgā, 2019. gada 24. oktobrī

                  Padomes vārdā –

                  priekšsēdētāja

               A.-K. PEKONEN

            (1)  OV L 210, 6.8.2013., 1. lpp.

            (2)  OV L 307, 3.12.2018., 1. lpp.

            (3)  Padomes Lēmums (ES) 2019/1093 (2019. gada 26. jūnijs) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2019. gadam un pārskatīto gada maksimālo summu 2020. gadam (OV L 173, 27.6.2019., 49. lpp.).

            PIELIKUMS

                        DALĪBVALSTIS

                        10. EAF sadalījums %

                        11. EAF sadalījums %

                        1. maksājums 2020. gadā (EUR)

                        Kopā

                        Komisija

                        EIB

                        11. EAF

                        10. EAF

                        BEĻGIJA

                        3,53

                        3,24927

                        58 486 860,00

                        3 530 000,00

                        62 016 860,00

                        BULGĀRIJA

                        0,14

                        0,21853

                        3 933 540,00

                        140 000,00

                        4 073 540,00

                        ČEHIJA

                        0,51

                        0,79745

                        14 354 100,00

                        510 000,00

                        14 864 100,00

                        DĀNIJA

                        2,00

                        1,98045

                        35 648 100,00

                        2 000 000,00

                        37 648 100,00

                        VĀCIJA

                        20,50

                        20,57980

                        370 436 400,00

                        20 500 000,00

                        390 936 400,00

                        IGAUNIJA

                        0,05

                        0,08635

                        1 554 300,00

                        50 000,00

                        1 604 300,00

                        ĪRIJA

                        0,91

                        0,94006

                        16 921 080,00

                        910 000,00

                        17 831 080,00

                        GRIEĶIJA

                        1,47

                        1,50735

                        27 132 300,00

                        1 470 000,00

                        28 602 300,00

                        SPĀNIJA

                        7,85

                        7,93248

                        142 784 640,00

                        7 850 000,00

                        150 634 640,00

                        FRANCIJA

                        19,55

                        17,81269

                        320 628 420,00

                        19 550 000,00

                        340 178 420,00

                        HORVĀTIJA

                        0,00

                        0,22518

                        4 053 240,00

                        0,00

                        4 053 240,00

                        ITĀLIJA

                        12,86

                        12,53009

                        225 541 620,00

                        12 860 000,00

                        238 401 620,00

                        KIPRA

                        0,09

                        0,11162

                        2 009 160,00

                        90 000,00

                        2 099 160,00

                        LATVIJA

                        0,07

                        0,11612

                        2 090 160,00

                        70 000,00

                        2 160 160,00

                        LIETUVA

                        0,12

                        0,18077

                        3 253 860,00

                        120 000,00

                        3 373 860,00

                        LUKSEMBURGA

                        0,27

                        0,25509

                        4 591 620,00

                        270 000,00

                        4 861 620,00

                        UNGĀRIJA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        NĪDERLANDE

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIJA

                        2,41

                        2,39757

                        43 156 260,00

                        2 410 000,00

                        45 566 260,00

                        POLIJA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGĀLE

                        1,15

                        1,19679

                        21 542 220,00

                        1 150 000,00

                        22 692 220,00

                        RUMĀNIJA

                        0,37

                        0,71815

                        12 926 700,00

                        370 000,00

                        13 296 700,00

                        SLOVĒNIJA

                        0,18

                        0,22452

                        4 041 360,00

                        180 000,00

                        4 221 360,00

                        SLOVĀKIJA

                        0,21

                        0,37616

                        6 770 880,00

                        210 000,00

                        6 980 880,00

                        SOMIJA

                        1,47

                        1,50909

                        27 163 620,00

                        1 470 000,00

                        28 633 620,00

                        ZVIEDRIJA

                        2,74

                        2,93911

                        52 903 980,00

                        2 740 000,00

                        55 643 980,00

                        APVIENOTĀ KARALISTE

                        14,82

                        14,67862

                        264 215 160,00

                        14 820 000,00

                        279 035 160,00

                        KOPĀ ES-28

                        100,00

                        100,00

                        1 800 000 000,00

                        100 000 000,00

                        1 900 000 000,00


title: Padomes Lēmums (ES) 2019/1801 (2019. gada 24. oktobris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp trešo maksājumu 2019. gadam

text:
                  28.10.2019

                  LV

                  Eiropas Savienības Oficiālais Vēstnesis

                  L 274/12

         PADOMES LĒMUMS (ES) 2019/1801
         (2019. gada 24. oktobris)
         par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp trešo maksājumu 2019. gadam
         EIROPAS SAVIENĪBAS PADOME,
         ņemot vērā Līgumu par Eiropas Savienību un Līgumu par Eiropas Savienības darbību,
         ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (1), un jo īpaši tā 7. pantu,
         ņemot vērā Padomes Regulu (ES) 2018/1877 (2018. gada 26. novembris) par finanšu regulējumu, ko piemēro 11. Eiropas Attīstības fondam (2) (“11. EAF finanšu regula”), un jo īpaši tās 19. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Saskaņā ar 11. EAF finanšu regulas 19. pantā noteikto procedūru Komisijai līdz 2019. gada 10. oktobrim ir jāiesniedz priekšlikums, norādot a) iemaksas trešās daļas summu 2019. gadam un b) pārskatītu gada iemaksas summu 2019. gadam gadījumos, kad summa atšķiras no faktiskajām vajadzībām.

                     (2)

                     Saskaņā ar 11. EAF finanšu regulas 46. pantu Eiropas Investīciju banka (EIB) nosūtīja Komisijai tās atjauninātās saistību un maksājumu tāmes par tās pārvaldītajiem instrumentiem.

                     (3)

                     11. EAF finanšu regulas 20. panta 1. punktā ir noteikts, ka, aicinot veikt iemaksas, vispirms izlieto summas, kas paredzētas iepriekšējos Eiropas Attīstības fondos (EAF). Tāpēc būtu jāsniedz aicinājums veikt iemaksas EIB (saskaņā ar 10. EAF) un Komisijai (saskaņā ar 11. EAF).

                     (4)

                     Ar Lēmumu (ES) 2018/1715 (3) Padome 2018. gada 12. novembrī, pamatojoties uz Komisijas priekšlikumu, pieņēma lēmumu noteikt gada apjomu dalībvalstu iemaksām EAF 2019. gadam 4 400 000 000 EUR Komisijai un 300 000 000 EUR EIB,

               IR PIEŅĒMUSI ŠO LĒMUMU.

            1. pants
            Individuālās EAF iemaksas, kas dalībvalstīm jāveic Komisijai un EIB kā trešais maksājums par 2019. gadu, ir norādītas šā lēmuma pielikumā iekļautajā tabulā.

            2. pants
            Šis lēmums stājas spēkā tā pieņemšanas dienā.

            Luksemburgā, 2019. gada 24. oktobrī

                  Padomes vārdā

                  priekšsēdētāja

               A.-K. PEKONEN

            (1)  OV L 210, 6.8.2013., 1. lpp.

            (2)  OV L 307, 3.12.2018., 1. lpp.

            (3)  Padomes Lēmums (ES) 2018/1715 (2018. gada 12. novembris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2020. gadam, gada iemaksas summu 2019. gadam, pirmo maksājumu 2019. gadam un provizorisku un nesaistošu prognozi par gaidāmajām gada iemaksu summām 2021. un 2022. gadam (OV L 286, 14.11.2018., 30. lpp.).

            PIELIKUMS

                        DALĪBVALSTIS

                        10. EAF sadalījums %

                        11. EAF sadalījums %

                        3. maksājums 2019. gadā (EUR)

                        Kopā

                        Komisija

                        EIB

                        11. EAF

                        10. EAF

                        BEĻĢIJA

                        3,53

                        3,24927

                        29 243 430,00

                        3 530 000,00

                        32 773 430,00

                        BULGĀRIJA

                        0,14

                        0,21853

                        1 966 770,00

                        140 000,00

                        2 106 770,00

                        ČEHIJA

                        0,51

                        0,79745

                        7 177 050,00

                        510 000,00

                        7 687 050,00

                        DĀNIJA

                        2,00

                        1,98045

                        17 824 050,00

                        2 000 000,00

                        19 824 050,00

                        VĀCIJA

                        20,50

                        20,57980

                        185 218 200,00

                        20 500 000,00

                        205 718 200,00

                        IGAUNIJA

                        0,05

                        0,08635

                        777 150,00

                        50 000,00

                        827 150,00

                        ĪRIJA

                        0,91

                        0,94006

                        8 460 540,00

                        910 000,00

                        9 370 540,00

                        GRIEĶIJA

                        1,47

                        1,50735

                        13 566 150,00

                        1 470 000,00

                        15 036 150,00

                        SPĀNIJA

                        7,85

                        7,93248

                        71 392 320,00

                        7 850 000,00

                        79 242 320,00

                        FRANCIJA

                        19,55

                        17,81269

                        160 314 210,00

                        19 550 000,00

                        179 864 210,00

                        HORVĀTIJA

                        0,00

                        0,22518

                        2 026 620,00

                        0,00

                        2 026 620,00

                        ITĀLIJA

                        12,86

                        12,53009

                        112 770 810,00

                        12 860 000,00

                        125 630 810,00

                        KIPRA

                        0,09

                        0,11162

                        1 004 580,00

                        90 000,00

                        1 094 580,00

                        LATVIJA

                        0,07

                        0,11612

                        1 045 080,00

                        70 000,00

                        1 115 080,00

                        LIETUVA

                        0,12

                        0,18077

                        1 626 930,00

                        120 000,00

                        1 746 930,00

                        LUKSEMBURGA

                        0,27

                        0,25509

                        2 295 810,00

                        270 000,00

                        2 565 810,00

                        UNGĀRIJA

                        0,55

                        0,61456

                        5 531 040,00

                        550 000,00

                        6 081 040,00

                        MALTA

                        0,03

                        0,03801

                        342 090,00

                        30 000,00

                        372 090,00

                        NĪDERLANDE

                        4,85

                        4,77678

                        42 991 020,00

                        4 850 000,00

                        47 841 020,00

                        AUSTRIJA

                        2,41

                        2,39757

                        21 578 130,00

                        2 410 000,00

                        23 988 130,00

                        POLIJA

                        1,30

                        2,00734

                        18 066 060,00

                        1 300 000,00

                        19 366 060,00

                        PORTUGĀLE

                        1,15

                        1,19679

                        10 771 110,00

                        1 150 000,00

                        11 921 110,00

                        RUMĀNIJA

                        0,37

                        0,71815

                        6 463 350,00

                        370 000,00

                        6 833 350,00

                        SLOVĒNIJA

                        0,18

                        0,22452

                        2 020 680,00

                        180 000,00

                        2 200 680,00

                        SLOVĀKIJA

                        0,21

                        0,37616

                        3 385 440,00

                        210 000,00

                        3 595 440,00

                        SOMIJA

                        1,47

                        1,50909

                        13 581 810,00

                        1 470 000,00

                        15 051 810,00

                        ZVIEDRIJA

                        2,74

                        2,93911

                        26 451 990,00

                        2 740 000,00

                        29 191 990,00

                        APVIENOTĀ KARALISTE

                        14,82

                        14,67862

                        132 107 580,00

                        14 820 000,00

                        146 927 580,00

                        KOPĀ ES-28

                        100,00

                        100,00

                        900 000 000,00

                        100 000 000,00

                        1 000 000 000,00


title: Padomes Lēmums (ES) 2019/1750 (2019. gada 21. oktobris), ar ko groza Lēmumu (ES) 2019/274 par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (Dokuments attiecas uz EEZ)

text:
                  28.10.2019

                  LV

                  Eiropas Savienības Oficiālais Vēstnesis

                  LI 274/1

         PADOMES LĒMUMS (ES) 2019/1750
         (2019. gada 21. oktobris),
         ar ko groza Lēmumu (ES) 2019/274 par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas
         (Dokuments attiecas uz EEZ)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. pantu,
         ņemot vērā Eiropas Komisijas priekšlikumu,
         tā kā:

                     (1)

                     Apvienotā Karaliste 2017. gada 29. martā Eiropadomei paziņoja par nodomu izstāties no Eiropas Savienības un Eiropas Atomenerģijas kopienas (“Euratom”) saskaņā ar Līguma par Eiropas Savienību (“LES”) 50. pantu, kas Euratom piemērojams atbilstoši Eiropas Atomenerģijas kopienas dibināšanas līguma 106.a pantam.

                     (2)

                     Saskaņā ar LES 50. pantu Savienība risināja sarunas ar Apvienoto Karalisti par līgumu, nosakot tās izstāšanās kārtību un ņemot vērā tās turpmākās attiecības ar Savienību (“izstāšanās līgums”).

                     (3)

                     Padome 2019. gada 11. janvārī pieņēma Lēmumu (ES) 2019/274 (1) par izstāšanās līguma parakstīšanu.

                     (4)

                     Eiropadome, vienojoties ar Apvienoto Karalisti, pieņēma Lēmumu (ES) 2019/476 (2), ar kuru LES 50. panta 3. punktā paredzēto laikposmu sākotnēji nolēma pagarināt līdz 2019. gada 12. aprīlim. Pēc tam ar Eiropadomes Lēmumu (ES) 2019/584 (3), kas pieņemts, vienojoties ar Apvienoto Karalisti, minētais laikposms tika pagarināts vēlreiz – līdz 2019. gada 31. oktobrim.

                     (5)

                     Tāpēc bija attiecīgi jākoriģē izstāšanās līguma spēkā stāšanās datums, un Lēmums (ES) 2019/274 tika grozīts ar Padomes Lēmumu (ES) 2019/642 (4), ņemot vērā pielāgoto izstāšanās līguma tekstu.

                     (6)

                     Pēc 2019. gada septembrī un oktobrī notikušajām sarunām starp Savienības un Apvienotās Karalistes sarunvedējiem tika panākta vienošanās par izstāšanās līgumā iekļautā protokola par Īriju/Ziemeļīriju pārskatīto tekstu un par nepieciešamajiem tehniskajiem pielāgojumiem minētā līguma 184. un 185. pantā. Eiropadome 2019. gada 17. oktobrī apstiprināja grozīto izstāšanās līgumu.

                     (7)

                     Tāpēc būtu attiecīgi jāgroza Lēmums (ES) 2019/274.

                     (8)

                     Kā paredzēts LES 50. panta 4. punktā, Apvienotā Karaliste nav piedalījusies ne Padomes pārrunās par šo lēmumu, ne tā pieņemšanā,

               IR PIEŅĒMUSI ŠO LĒMUMU.

            1. pants
            Lēmuma (ES) 2019/274 1. panta otro daļu aizstāj ar šādu:

               “Grozītā līguma teksts ir pievienots šim lēmumam.”

            2. pants
            Lēmumam (ES) 2019/274 pievienoto līguma tekstu aizstāj ar šim lēmumam pievienoto grozītā līguma tekstu (5).

            3. pants
            Šis lēmums stājas spēkā tā pieņemšanas dienā.

            Briselē, 2019. gada 21. oktobrī

                  Padomes vārdā –

                  priekšsēdētāja

               T. TUPPURAINEN

            (1)  Padomes Lēmums (ES) 2019/274 (2019. gada 11. janvāris) par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 47 I, 19.2.2019., 1. lpp.). Lēmumam (ES) 2019/274 pievienotais izstāšanās līguma teksts tika publicēts OV C 66 I, 19.2.2019., 1. lpp.

            (2)  Eiropadomes Lēmums (ES) 2019/476, kas pieņemts, vienojoties ar Apvienoto Karalisti (2019. gada 22. marts), ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (3)  Eiropadomes Lēmums (ES) 2019/584, kas pieņemts, vienojoties ar Apvienoto Karalisti (2019. gada 11. aprīlis), ar ko pagarina laikposmu saskaņā ar LES 50. panta 3. punktu (OV L 101, 11.4.2019., 1. lpp.).

            (4)  Padomes Lēmums (ES) 2019/642 (2019. gada 13. aprīlis), ar ko groza Lēmumu (ES) 2019/274 par to, lai Eiropas Savienības un Eiropas Atomenerģijas kopienas vārdā parakstītu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 110 I, 25.4.2019., 1. lpp.). Lēmumam (ES) 2019/642 pievienotais izstāšanās līguma teksts tika publicēts OV C 144 I, 25.4.2019., 1. lpp.

            (5)  OV C 384 I, 12.11.2019., 1. lpp.


title: Padomes Lēmums (ES) 2019/1803 (2019. gada 18. jūlijs) par to, lai parakstītu un noslēgtu Nolīgumu starp Eiropas Savienību un Vjetnamas Sociālistiskās Republikas valdību, ar ko izveido sistēmu Vjetnamas dalībai Eiropas Savienības krīžu pārvarēšanas operācijās

text:
                  29.10.2019

                  LV

                  Eiropas Savienības Oficiālais Vēstnesis

                  L 276/1

         PADOMES LĒMUMS (ES) 2019/1803
         (2019. gada 18. jūlijs)
         par to, lai parakstītu un noslēgtu Nolīgumu starp Eiropas Savienību un Vjetnamas Sociālistiskās Republikas valdību, ar ko izveido sistēmu Vjetnamas dalībai Eiropas Savienības krīžu pārvarēšanas operācijās
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 37. pantu saistībā ar Līguma par Eiropas Savienības darbību 218. panta 5. un 6. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2019. gada 8. aprīlī pieņēma lēmumu, ar ko pilnvaro sākt sarunas par Nolīgumu starp Eiropas Savienību un Vjetnamas Sociālistisko Republiku, ar ko izveido sistēmu tās dalībai Savienības krīžu pārvarēšanas operācijās (“nolīgums”).

                     (2)

                     Savienības Augstā pārstāve ārlietās un drošības politikas jautājumos pēc tam saskaņā ar Līguma par Eiropas Savienību 37. pantu risināja sarunas par minēto nolīgumu.

                     (3)

                     Nolīgums būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts Nolīgums starp Eiropas Savienību un Vjetnamas Sociālistiskās Republikas valdību, ar ko izveido sistēmu Vjetnamas dalībai Eiropas Savienības krīžu pārvarēšanas operācijās (“nolīgums”).
            Nolīguma teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Savienībai.

            3. pants
            Padomes priekšsēdētājs Savienības vārdā sniedz nolīguma 17. panta 1. punktā paredzēto paziņojumu (1).

            4. pants
            Šis lēmums stājas spēkā tā pieņemšanas dienā.

            Briselē, 2019. gada 18. jūlijā

                  Padomes vārdā –

                  Priekšsēdētāja

               T. TUPPURAINEN

            (1)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (KĀDP) 2019/1884 (2019. gada 8. novembris), ar kuru groza Lēmumu (KĀDP) 2016/2382, ar ko izveido Eiropas Drošības un aizsardzības koledžu (EDAK)

text:
                  11.11.2019

                  LV

                  Eiropas Savienības Oficiālais Vēstnesis

                  L 290/17

         PADOMES LĒMUMS (KĀDP) 2019/1884
         (2019. gada 8. novembris),
         ar kuru groza Lēmumu (KĀDP) 2016/2382,
         ar ko izveido Eiropas Drošības un aizsardzības koledžu (EDAK)
         Eiropas Savienības Padome,
         ņemot vērā Līgumu par Eiropas Savienību un jo īpaši tā 28. panta 1. punktu, 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2016. gada 21. decembrī pieņēma Lēmumu (KĀDP) 2016/2382 (1).

                     (2)

                     Būtu jānosaka jauna finanšu atsauces summa laikposmam no 2020. gada 1. janvāra līdz 2020. gada 31. decembrim.

                     (3)

                     Tādēļ būtu attiecīgi jāgroza Lēmums (KĀDP) 2016/2382,

               IR PIEŅĒMUSI ŠO LĒMUMU.

            1. pants
            Lēmuma (KĀDP) 2016/2382 16. panta 2. punktu aizstāj ar šādu:

                  “2.   Finanšu atsauces summa EDAK darbības izmaksu segšanai laikposmā no 2020. gada 1. janvāra līdz 2020. gada 31. decembrim ir 1 893 598 EUR.
                  Finanšu atsauces summu, kas paredzēta EDAK darbības izmaksu segšanai turpmākajiem laikposmiem, nosaka Padome.”

            2. pants
            Stāšanās spēkā
            Šis lēmums stājas spēkā tā pieņemšanas dienā.

            Briselē, 2019. gada 8. novembrī

                  Padomes vārdā –

                  Priekšsēdētājs

               M. LINTILÄ

            (1)  Padomes Lēmums (KĀDP) 2016/2382 (2016. gada 21. decembris), ar ko izveido Eiropas Drošības un aizsardzības koledžu (EDAK) un atceļ Lēmumu 2013/189/KĀDP (OV L 352, 23.12.2016., 60. lpp.).


title: Padomes Lēmums (KĀDP) 2019/1893 (2019. gada 11. novembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā

text:
                  12.11.2019

                  LV

                  Eiropas Savienības Oficiālais Vēstnesis

                  L 291/42

         PADOMES LĒMUMS (KĀDP) 2019/1893
         (2019. gada 11. novembris),
         ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā
         Eiropas Savienības Padome,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2017. gada 13. novembrī pieņēma Lēmumu (KĀDP) 2017/2074 (1) par ierobežojošiem pasākumiem saistībā ar situāciju Venecuēlā.

                     (2)

                     Padome uzsvēra, ka ierobežojošie pasākumi ir pakāpeniski, mērķorientēti, elastīgi un atsaucami, tie neskar sabiedrību kopumā, un to mērķis ir veicināt ticamu un jēgpilnu procesu, kas var novest pie miermīlīga, sarunu ceļā panākta risinājuma.

                     (3)

                     Ņemot vērā to, ka situācija Venecuēlā pastāvīgi pasliktinās, Padome 2018. gada 22. janvārī pieņēma Lēmumu (KĀDP) 2018/90 (2), ar kuru Lēmuma (KĀDP) 2017/2074 I pielikumā ietvertā to fizisko un juridisko personu, vienību un struktūru sarakstā tika iekļautas septiņas personas.

                     (4)

                     Padome 2018. gada 28. maijā pieņēma secinājumus, kuros norādīts, ka agrīnās prezidenta vēlēšanas, kas kopā ar reģionālajām vēlēšanām Venecuēlā notika 2018. gada 20. maijā, nebija ne brīvas, ne godīgas. Savienība aicināja rīkot jaunas prezidenta vēlēšanas un norādīja, ka tā rīkosies ātri nolūkā noteikt papildu ierobežojošus pasākumus, kas ir mērķorientēti un atsaucami.

                     (5)

                     Padome 2018. gada 25. jūnijā kā turpmāku rīcību pēc Padomes 2018. gada 28. maija secinājumiem pieņēma Lēmumu (KĀDP) 2018/901 (3), ar kuru sarakstā tika iekļautas 11 personas.

                     (6)

                     Savienības Augstā pārstāve ārlietās un drošības politikas jautājumos (“Augstā pārstāve”) 2018. gada 25. oktobrī Savienības vārdā izdeva deklarāciju, kurā pausts, ka Savienība joprojām ir pārliecināta, ka pašreizējai krīzei var būt tikai demokrātisks politisks un miermīlīgs risinājums, un uzsver Savienības apņemšanos izmantot visus savus politiskos instrumentus, lai šādu risinājumu palīdzētu panākt.

                     (7)

                     Padome 2018. gada 6. novembrī pieņēma Lēmumu (KĀDP) 2018/1656 (4), ar kuru tika atjaunoti spēkā esošie ierobežojošie pasākumi, ņemot vērā situāciju Venecuēlā, kur politiskā, ekonomiskā un sociālā krīze minētajā valstī turpinājās un padziļinājās.

                     (8)

                     Augstā pārstāve 2019. gada janvārī, februārī, martā un aprīlī Savienības vārdā izdeva deklarācijas par situāciju Venecuēlā, kurās uzsvērta Savienības gatavība joprojām nežēlot pūliņus, lai panāktu, ka tiek atjaunota demokrātija un tiesiskums, veikt papildu pasākumus un ar pienācīgiem pasākumiem reaģēt uz lēmumiem un rīcību, kas vēl vairāk grauj demokrātijas institūtus un principus, tiesiskumu un cilvēktiesību ievērošanu.

                     (9)

                     Padome 2019. gada 8. jūlijā pieņēma Lēmumu (KĀDP) 2019/1171 (5), ar kuru tika atjaunināts pamatojums attiecībā uz trim sarakstā uzskaitītajām personām.

                     (10)

                     Augstā pārstāve 2019. gada 16. jūlijā Savienības vārdā izdeva deklarāciju, kurā norādīts, ka Apvienoto Nāciju Organizācijas Augstās cilvēktiesību komisāres ziņojums skaidri un detalizēti apstiprina cilvēktiesību pārkāpumu apjomu un smagumu, tiesiskuma iziršanu un demokrātijas institūtu demontāžu Venecuēlā. Savienība arī norādīja uz savu gatavību sākt strādāt pie tā, lai piemērotu mērķorientētus pasākumus attiecībā uz tiem drošības spēku pārstāvjiem, kas ir iesaistīti spīdzināšanā un citos smagos cilvēktiesību pārkāpumos.

                     (11)

                     Kā turpmāku rīcību pēc 2019. gada 16. jūlija deklarācijas un ņemot vērā to, ka situācija Venecuēlā joprojām ir nopietna, Padome 2019. gada 26. septembrī pieņēma Lēmumu (KĀDP) 2019/1596 (6), ar kuru sarakstā tika iekļautas septiņas personas.

                     (12)

                     Šajā kontekstā un atbilstīgi Lēmuma (KĀDP) 2017/2074 13. pantam Padome ir pārskatījusi spēkā esošos ierobežojošos pasākumus, ņemot vērā situāciju Venecuēlā.

                     (13)

                     Ņemot vērā to, ka Venecuēlā arvien vēl pastāv politiska, ekonomiska, sociāla un humanitāra krīze un arvien turpinās rīcība, kas grauj demokrātiju, tiesiskumu un cilvēktiesību ievērošanu, spēkā esošie ierobežojošie pasākumi, tostarp visas iekļaušanas sarakstā, būtu jāatjauno uz laiku līdz 2020. gada 14. novembrim. Šie pasākumi neietekmē sabiedrību kopumā un var tikt atsaukti gadījumā, ja notiek virzība uz demokrātijas, tiesiskuma un cilvēktiesību ievērošanas atjaunošanu Venecuēlā.

                     (14)

                     Lēmuma (KĀDP) 2017/2074 I pielikumā izklāstītais fizisko personu saraksts tika pārskatīts, un būtu jāgroza informācija par astoņām personām.

                     (15)

                     Turklāt Lēmums (KĀDP) 2017/2074 būtu jāpapildina ar pantu, kurā paredz, ka Padome un Augstais pārstāvis var apstrādāt personas datus, lai veiktu savus uzdevumus saskaņā ar minēto lēmumu.

                     (16)

                     Tādēļ būtu attiecīgi jāgroza Lēmums (KĀDP) 2017/2074,

               IR PIEŅĒMUSI ŠO LĒMUMU.

            1. pants
            Lēmumu (KĀDP) 2017/2074 groza šādi:

                        1)

                        iekļauj šādu pantu:

                           “9.a pants

                              1.   Lai veiktu šajā lēmumā paredzētos uzdevumus, Padome un Savienības Augstais pārstāvis ārlietās un drošības politikas jautājumos (“Augstais pārstāvis”) var apstrādāt personas datus, jo īpaši:

                                          a)

                                          attiecībā uz Padomi: lai sagatavotu un veiktu I un II pielikuma grozījumus;

                                          b)

                                          attiecībā uz Augsto pārstāvi: lai sagatavotu I un II pielikuma grozījumus.

                              2.   Padome un Augstais pārstāvis var vajadzības gadījumā apstrādāt attiecīgos datus par noziedzīgiem nodarījumiem, ko izdarījušas sarakstā iekļautas fiziskās personas, par šādu personu kriminālsodāmību vai drošības pasākumiem, kas attiecas uz šādām personām, vienīgi tiktāl, ciktāl šāda apstrāde ir nepieciešama I un II pielikuma sagatavošanai.

                              3.   Lai nodrošinātu, ka attiecīgās fiziskās personas var izmantot tiesības, kas tām noteiktas ar Eiropas Parlamenta un Padomes Regulu (ES) 2018/1725 (*1), šā lēmuma vajadzībām Padome un Augstais pārstāvis tiek noteikti par “pārziņiem” Regulas (ES) 2018/1725 3. panta 8. punkta nozīmē.

                           (*1)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).”;"

                        2)

                        lēmuma 13. panta pirmo daļu aizstāj ar šādu:
                        “Šo lēmumu piemēro līdz 2020. gada 14. novembrim.”;

                        3)

                        lēmuma I pielikumu groza saskaņā ar šā lēmuma pielikumu.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 11. novembrī

                  Padomes vārdā –

                  priekšsēdētājs

               F. MOGHERINI

            (1)  Padomes Lēmums (KĀDP) 2017/2074 (2017. gada 13. novembris) par ierobežojošiem pasākumiem saistībā ar situāciju Venecuēlā (OV L 295, 14.11.2017., 60. lpp.).

            (2)  Padomes Lēmums (KĀDP) 2018/90 (2018. gada 22. janvāris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 16 I, 22.1.2018., 14. lpp.).

            (3)  Padomes Lēmums (KĀDP) 2018/901 (2018. gada 25. jūnijs), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 160 I, 25.6.2018., 12. lpp.).

            (4)  Padomes Lēmums (KĀDP) 2018/1656 (2018. gada 6. novembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 276, 7.11.2018., 10. lpp.).

            (5)  Padomes Lēmums (KĀDP) 2019/1171 (2019. gada 8. jūlijs), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 183, 9.7.2019., 9. lpp.).

            (6)  Padomes Lēmums (KĀDP) 2019/1596 (2019. gada 26. septembris), ar ko groza Lēmumu (KĀDP) 2017/2074 par ierobežojošiem pasākumiem saistībā ar situāciju Venecuēlā (OV L 248, 27.9.2019., 74. lpp.).

            PIELIKUMS
            Lēmuma (KĀDP) 2017/2074 I pielikumā 1., 3., 6., 10., 13., 15., 19. un 21. ierakstu aizstāj ar šādiem ierakstiem:

                        Vārds, uzvārds

                        Identifikācijas informācija

                        Pamatojums

                        Sarakstā iekļaušanas datums

                        “1.

                        Néstor Luis Reverol Torres

                        Dzimšanas datums: 1964. gada 28. oktobris
                        Dzimums: vīrietis

                        Iekšlietu, tieslietu un miera ministrs kopš 2016. gada. 2019. gada aprīlī iecelts arī par Publisko projektu un pakalpojumu priekšsēdētāja vietnieku un Elektroenerģijas ģenerālštāba izpildsekretāru. Bolivāra nacionālās gvardes bijušais ģenerālkomandieris. Atbildīgs par nopietniem cilvēktiesību pārkāpumiem, tostarp (politisko) ieslodzīto spīdzināšanu, un demokrātiskās opozīcijas apspiešanu Venecuēlā, tostarp politisku demonstrāciju aizliegšanu un apspiešanu, ko īstenoja viņa komandētie drošības spēki.

                        22.1.2018.

                        3.

                        Tibisay Lucena Ramírez

                        Dzimšanas datums: 1959. gada 26. aprīlis
                        Dzimums: sieviete

                        Nacionālās vēlēšanu padomes (Consejo Nacional Electoral – CNE) priekšsēdētāja. Viņas rīcība un politika ir apdraudējusi demokrātiju un tiesiskumu Venecuēlā, tostarp ar to, ka viņa nenodrošināja, ka CNE paliek objektīva un neatkarīga institūcija saskaņā ar Venecuēlas konstitūciju, tādējādi sekmējot konstitucionālās asamblejas izveidi un Nicolás Maduro atkārtotu ievēlēšanu 2018. gada maijā prezidenta vēlēšanās, kuras nebija nedz brīvas, nedz godīgas.

                        22.1.2018.

                        6.

                        Tarek William Saab Halabi

                        Dzimšanas datums: 1963. gada 10. septembris
                        Dzimšanas vieta:
                        El Tigre, Anzoátegui štats, Venecuēla
                        Dzimums: vīrietis

                        Venecuēlas ģenerālprokurors, ko iecēlusi konstitucionālā asambleja. Pildot šo un iepriekšējās funkcijas kā ombuds un Republikas Morāles padomes priekšsēdētājs, viņš ir apdraudējis demokrātiju un tiesiskumu Venecuēlā, publiski atbalstot rīcību pret Venecuēlas valdības oponentiem un Valsts asamblejas kompetenču atsaukšanu.

                        22.1.2018.

                        10.

                        Jesús Rafael Suárez Chourio

                        Dzimšanas datums: 1962. gada 19. jūlijs
                        Dzimums: vīrietis

                        Venecuēlas Bolivāra nacionālās armijas virspavēlnieks un Virspavēlnieka ģenerālštāba komandieris. Bijušais Venecuēlas Bolivāra nacionālās armijas ģenerālkomandieris un bijušais Venecuēlas Centrālās zonas totālās aizsardzības reģiona (REDI Central) komandieris. Atbildīgs par nopietniem cilvēktiesību pārkāpumiem, ko izdarījuši viņa pakļautībā esošie spēki, viņam esot Venecuēlas Bolivāra nacionālās armijas ģenerālkomandierim, tostarp par pārmērīga spēka lietošanu un sliktu izturēšanos pret aizturētajiem. Viņš ir vērsies pret demokrātisko opozīciju un atbalstījis militāro tiesu izmantošanu, lai tiesātu civilos protestētājus.

                        25.6.2018.

                        13.

                        Elías José Jaua Milano

                        Dzimšanas datums: 1969. gada 16. decembris
                        Dzimums: vīrietis

                        Bijušais tautvaras izglītības ministrs Nelikumīgās nacionālās konstitucionālās asamblejas prezidenta komisijas bijušais priekšsēdētājs. Vadot nelikumīgās konstitucionālās asamblejas izveidi, atbildīgs par demokrātijas un tiesiskuma apdraudēšanu Venecuēlā.

                        25.6.2018.

                        15.

                        Freddy Alirio Bernal Rosales

                        Dzimšanas datums: 1962. gada 16. jūnijs
                        Dzimšanas vieta: San Cristóbal, Táchira štats, Venecuēla
                        Dzimums: vīrietis

                        Vietējās piegādes un ražošanas komitejas (CLAP) nacionālā kontroles centra vadītājs un Táchira štata protektors. Vēl arī Bolivāra nacionālā izlūkdienesta (SEBIN) ģenerālkomisārs. Būdams CLAP vadītājs un Táchira štata protektors, viņš var pieaicināt speciālos spēkus (FAES) un ir spējīgs ietekmēt tiesnešu un prokuroru iecelšanu. Atbildīgs par demokrātijas apdraudēšanu, manipulējot ar sadali vēlētāju vidū CLAP programmas ietvaros. Turklāt viņš kā SEBIN ģenerālkomisārs ir atbildīgs par SEBIN darbībām, kas ietver nopietnus cilvēktiesību pārkāpumus, piemēram, patvaļīgu aizturēšanu.

                        25.6.2018.

                        19.

                        Nestor Neptali Blanco Hurtado

                        Dzimšanas datums: 1982. gada 26. septembris
                        ID numurs: V-15222057
                        Dzimums: vīrietis

                        Bolivāra nacionālās gvardes (GNB) majors, darbojās līdztekus Militārās pretizlūkošanas dienesta ģenerāldirektorāta (Dirección General de Contrainteligencia Militar – DGCIM) amatpersonām vismaz kopš 2017. gada decembra. Atbildīgs par smagiem cilvēktiesību pārkāpumiem, tostarp par spīdzināšanu, pārmērīga spēka lietošanu un sliktu izturēšanos pret aizturētajiem DGCIM objektos.

                        27.9.2019.

                        21.

                        Carlos Alberto Calderon Chirinos

                        ID numurs: V-10352300
                        Dzimums: vīrietis

                        Augsta ranga amatpersona (dēvēta par komisāru, direktoru un ģenerāldirektoru) Bolivāra nacionālajā izlūkdienestā (SEBIN). Atbildīgs par smagiem cilvēktiesību pārkāpumiem, tostarp par spīdzināšanu, pārmērīga spēka lietošanu un sliktu izturēšanos pret aizturētajiem SEBIN objektos. Konkrēti, viņš piedalījās spīdzināšanas aktos un cietsirdīgā, necilvēcīgā un pazemojošā rīcībā pret aizturētajiem SEBIN cietumā El Helicoide un bija atbildīgs par to.

                        27.9.2019.”


title: Padomes Lēmums (KĀDP) 2019/1894 (2019. gada 11. novembris) par ierobežojošiem pasākumiem saistībā ar Turcijas neatļautajām urbšanas darbībām Vidusjūras austrumdaļā

text:
                  12.11.2019

                  LV

                  Eiropas Savienības Oficiālais Vēstnesis

                  L 291/47

         PADOMES LĒMUMS (KĀDP) 2019/1894
         (2019. gada 11. novembris)
         par ierobežojošiem pasākumiem saistībā ar Turcijas neatļautajām urbšanas darbībām Vidusjūras austrumdaļā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2019. gada 18. jūnijā atgādināja un atkārtoti apstiprināja iepriekšējos Padomes un Eiropadomes secinājumus, tostarp Eiropadomes 2018. gada 22. marta secinājumus, kuros tika stingri nosodītas Turcijas turpinātās nelikumīgās darbības Vidusjūras austrumdaļā un Egejas jūrā. Padome pauda nopietnas bažas par Turcijas nelikumīgajām urbšanas darbībām Vidusjūras austrumdaļā un pauda nožēlu, ka Turcija vēl nav reaģējusi uz atkārtotiem Savienības aicinājumiem izbeigt šādas darbības. Tā arī aicināja Komisiju un Eiropas Ārējās darbības dienestu (EĀDD) nekavējoties iesniegt priekšlikumus par iespējamiem piemērotiem pasākumiem.

                     (2)

                     Eiropadome 2019. gada 20. jūnijā atgādināja un atkārtoti apstiprināja iepriekšējos Padomes un Eiropadomes secinājumus, kuros tika stingri nosodītas Turcijas turpinātās nelikumīgās darbības Vidusjūras austrumdaļā un Egejas jūrā. Turklāt tā apstiprināja aicinājumu Komisijai un EĀDD nekavējoties iesniegt priekšlikumus iespējamiem piemērotiem pasākumiem, tostarp mērķtiecīgiem pasākumiem.

                     (3)

                     Padome 2019. gada 15. jūlijā pieņēma secinājumus, kuros tā pauda nožēlu par to, ka, neraugoties uz Savienības vairākkārtējiem aicinājumiem izbeigt nelikumīgās darbības Vidusjūras austrumdaļā, Turcijas turpināja savas urbšanas darbības uz rietumiem no Kipras un uzsāka urbšanas darbību vēl vienā vietā uz ziemeļaustrumiem no Kipras – Kipras teritoriālajos ūdeņos. Tā vēlreiz uzsvēra nopietno tūlītējo negatīvo ietekmi, ko šādas nelikumīgas darbības izraisa visā ES un Turcijas attiecību spektrā, un vēlreiz aicināja Turciju atturēties no šādām darbībām, rīkoties labu kaimiņattiecību garā un respektēt Kipras suverenitāti un suverēnās tiesības saskaņā ar starptautiskajām tiesībām. Padome, pauzdama gandarījumu par Kipras valdības uzaicinājumu vest sarunas ar Turciju, atzīmēja, ka ekskluzīvo ekonomikas zonu un kontinentālā šelfa noteikšana ir jautājums, kas būtu jārisina ar dialoga un sarunu starpniecību pēc labas ticības, pilnībā ievērojot starptautiskās tiesības un saskaņā ar labu kaimiņattiecību principu.

                     (4)

                     Turklāt, ņemot vērā to, ka Turcija turpināja un bija sākusi jaunas nelikumīgas urbšanas darbības, Padome nolēma apturēt sarunas par visaptverošo gaisa transporta nolīgumu un vienojās pagaidām nerīkot Asociācijas padomes sanāksmes un turpmākas ES un Turcijas augsta līmeņa dialogu sanāksmes. Turklāt Padome apstiprināja Komisijas priekšlikumu samazināt pirmspievienošanās palīdzību Turcijai 2020. gadam un aicināja Eiropas Investīciju banku pārskatīt savas aizdevumu darbības Turcijā, jo īpaši attiecībā uz valsts nodrošinātiem aizdevumiem.

                     (5)

                     Turklāt minētajos secinājumos tika uzsvērts, ka Padome turpina nodarboties ar šo jautājumu, un pausts aicinājums Savienības Augstajam pārstāvim ārlietās un drošības politikas jautājumos (“Augstais pārstāvis”) un Komisijai turpināt darbu pie iespējām veikt mērķtiecīgus pasākumus, ņemot vērā to, ka Turcija turpina urbšanas darbības Vidusjūras austrumdaļā.

                     (6)

                     2019. gada 14. oktobrī, ņemot vērā to, ka Turcija turpināja nelikumīgās urbšanas darbības Vidusjūras austrumdaļā, Padome vēlreiz apliecināja pilnīgu solidaritāti ar Kipru attiecībā uz tās suverenitātes un suverēno tiesību ievērošanu saskaņā ar starptautiskajām tiesībām. Tā atgādināja savus 2019. gada 15. jūlija secinājumus, jo īpaši to, ka ekskluzīvās ekonomikas zonas un kontinentālā šelfa noteikšana ir jautājums, kas būtu jārisina ar dialoga un sarunu starpniecību pēc labas ticības, pilnībā ievērojot starptautiskās tiesības un saskaņā ar labu kaimiņattiecību principu.

                     (7)

                     Turklāt Padome vienojās izveidot ierobežojošu pasākumu sistēmu, kas būtu vērsta pret fiziskām un juridiskām personām, kuras ir atbildīgas par nelikumīgām ogļūdeņražu urbšanas darbībām Vidusjūras austrumdaļā vai ir tajās iesaistītas, un aicināja Augsto pārstāvi un Komisiju drīzumā iesniegt priekšlikumus šajā sakarā.

                     (8)

                     Eiropadome 2019. gada 18. oktobrī apstiprināja Padomes 2019. gada 14. oktobra secinājumus par Turcijas nelikumīgajām urbšanas darbībām Kipras ekskluzīvajā ekonomikas zonā, atkārtoti apstiprināja savu solidaritāti ar Kipru un norādīja, ka tā turpinās nodarboties ar šo jautājumu.

                     (9)

                     Minētās urbšanas darbības pārkāpj Kipras Republikas suverenitāti vai suverēnās tiesības un jurisdikciju tās teritoriālajā jūrā, ekskluzīvajā ekonomikas zonā un kontinentālajā šelfā, un, kad šādas darbības tiek veiktas apgabalos, kur ekskluzīvā ekonomikas zona un kontinentālais šelfs ar pretējā krasta valsti nav noteikti saskaņā ar starptautiskajām tiesībām, tās apdraud vai kavē vienošanos par robežu noteikšanu. Šīs darbības ir pretrunā Apvienoto Nāciju Organizācijas Statūtu principiem, tostarp strīdu miermīlīgai izšķiršanai, un apdraud Savienības intereses un drošību.

                     (10)

                     Šajā sakarā būtu jānosaka mērķtiecīgi ierobežojoši pasākumi fiziskām vai juridiskām personām, vienībām vai struktūrām, kas ir atbildīgas par urbšanas darbībām saistībā ar ogļūdeņražu izpēti un ražošanu vai ogļūdeņražu ieguvi šādu darbību rezultātā vai kas ir iesaistītas šādās darbībās, tostarp tās plānojot, gatavojot, piemēram, seismisku mērījumu ceļā, tajās piedaloties, tās vadot vai atbalstot, vai sniedzot finansiālu, tehnisku vai materiālu atbalstu šādām darbībām, kuras Kipras Republika nav atļāvusi, tās teritoriālajā jūrā vai tās ekskluzīvajā ekonomikas zonā, vai tās kontinentālajā šelfā. Gadījumos, kad ar valsti, kurai ir pretējais krasts, ekskluzīvā ekonomikas zona vai kontinentālais šelfs nav noteikti saskaņā ar starptautiskajām tiesībām, tas ietver darbības, kas var apdraudēt vai kavēt vienošanos par robežas noteikšanu.

                     (11)

                     Šim lēmumam nebūtu jākavē humānās palīdzības sniegšana un tās sniegšanas atvieglošana. Šis lēmums būtu jāgroza, lai vajadzības gadījumā iekļautu atkāpi, ja izrādās, ka ierobežojošu pasākumu piemērošana attiecībā uz kādu sarakstā iekļautu personu vai vienību varētu kavēt humānās palīdzības sniegšanu.

                     (12)

                     Lai īstenotu konkrētus pasākumus, ir vajadzīga turpmāka Savienības rīcība,

               IR PIEŅĒMUSI ŠO LĒMUMU.

            1. pants

               1.   Dalībvalstis veic pasākumus, kas ir vajadzīgi, lai nepieļautu, ka to teritorijās ieceļo vai tās tranzītā šķērso:

                           a)

                           fiziskas personas, kas ir atbildīgas par urbšanas darbībām saistībā ar ogļūdeņražu izpēti un ražošanu vai ogļūdeņražu ieguvi šādu darbību rezultātā vai kas ir iesaistītas šādās darbībās, tostarp tās plānojot, gatavojot, tajās piedaloties, tās vadot vai atbalstot, kuras Kipras Republika nav atļāvusi, tās teritoriālajā jūrā vai tās ekskluzīvajā ekonomikas zonā, vai tās kontinentālajā šelfā.
                           Gadījumos, kad ar valsti, kurai ir pretējais krasts, ekskluzīvā ekonomikas zona vai kontinentālais šelfs nav noteikti saskaņā ar starptautiskajām tiesībām, tas ietver darbības, kas var apdraudēt vai kavēt vienošanos par robežas noteikšanu;

                           b)

                           fiziskas personas, kas sniedz finansiālu, tehnisku vai materiālu atbalstu a) apakšpunktā minētajām urbšanas darbībām saistībā ar ogļūdeņražu izpēti un ražošanu vai ogļūdeņražu ieguvi šādu darbību rezultātā;

                           c)

                           fiziskas personas, kas ir saistītas ar fiziskām personām, kuras minētas a) un b) apakšpunktā,

                     kā uzskaitīts pielikumā.

               2.   Šā panta 1. punkts neliek dalībvalstij liegt saviem valstspiederīgajiem ieceļot tās teritorijā.

               3.   Šā panta 1. punkts neskar gadījumus, kad dalībvalstij saistības uzliek starptautiskās tiesības, proti:

                           a)

                           kā starptautiskas starpvaldību organizācijas uzņēmējvalstij;

                           b)

                           kā valstij, kurā tiek rīkota starptautiska konference, ko sasauc Apvienoto Nāciju Organizācija vai kas notiek tās aizbildnībā;

                           c)

                           saskaņā ar daudzpusēju nolīgumu, ar ko piešķir privilēģijas un imunitāti; vai

                           d)

                           ievērojot 1929. gada Samierināšanās līgumu (Laterāna pakts), ko noslēdza Svētais Krēsls (Vatikāna Pilsētvalsts) un Itālija.

               4.   Šā panta 3. punktu uzskata par piemērojamu arī gadījumos, kad dalībvalsts ir Eiropas Drošības un sadarbības organizācijas (EDSO) uzņēmējvalsts.

               5.   Padome tiek pienācīgi informēta par visiem gadījumiem, kad dalībvalsts piešķir izņēmumu, ievērojot 3. vai 4. punktu.

               6.   Dalībvalstis var piešķirt izņēmumus no šā panta 1. punktā paredzētajiem pasākumiem, ja ceļošana ir attaisnojama steidzamu humanitāru vajadzību dēļ vai tā tiek veikta, lai apmeklētu starpvaldību sanāksmes vai sanāksmes, kuras atbalsta vai rīko Savienība, vai kuras rīko dalībvalsts, kas ir EDSO prezidentvalsts, ja tajās norisinās politiskais dialogs, ar ko tieši atbalsta ierobežojošo pasākumu politikas mērķus.

               7.   Dalībvalstis var arī piešķirt izņēmumus attiecībā uz pasākumiem, kas noteikti saskaņā ar 1. punktu, ja ieceļošana vai teritorijas šķērsošana ir nepieciešama tiesas procesa nolūkā.

               8.   Dalībvalsts, kas vēlas piešķirt 6. vai 7. punktā minētos izņēmumus, par to rakstiski paziņo Padomei. Izņēmumu uzskata par piešķirtu, ja divās darbdienās no brīža, kad saņemts paziņojums par ierosināto izņēmumu, viens vai vairāki Padomes locekļi pret ierosināto izņēmumu neiebilst. Ja viens vai vairāki Padomes locekļi iebilst, Padome ar kvalificētu balsu vairākumu var nolemt piešķirt ierosināto izņēmumu.

               9.   Gadījumos, kad dalībvalsts, ievērojot 3., 4., 6., 7. vai 8. punktu, atļauj pielikumā uzskaitītajām personām ieceļot savā teritorijā vai to šķērsot tranzītā, atļauju piešķir tikai un vienīgi tādam nolūkam, kādam tā ir paredzēta, un tikai tām personām, uz kurām tā tieši attiecas.

            2. pants

               1.   Iesaldē visus līdzekļus un saimnieciskos resursus, kas pieder, ir īpašumā, turējumā vai kontrolē:

                           a)

                           fiziskām vai juridiskām personām, vienībām vai struktūrām, kas ir atbildīgas par urbšanas darbībām saistībā ar ogļūdeņražu izpēti un ražošanu vai ogļūdeņražu ieguvi šādu darbību rezultātā vai kas ir iesaistītas šādās darbībās, tostarp tās plānojot, gatavojot, tajās piedaloties, tās vadot vai atbalstot, kuras Kipras Republika nav atļāvusi, tās teritoriālajā jūrā vai tās ekskluzīvajā ekonomikas zonā, vai tās kontinentālajā šelfā.
                           Gadījumos, kad ar valsti, kurai ir pretējais krasts, ekskluzīvā ekonomikas zona vai kontinentālais šelfs nav noteikti saskaņā ar starptautiskajām tiesībām, tas ietver darbības, kas var apdraudēt vai kavēt vienošanos par robežas noteikšanu;

                           b)

                           fiziskām vai juridiskām personām, vienībām vai struktūrām, kas sniedz finansiālu, tehnisku vai materiālu atbalstu a) apakšpunktā minētajām urbšanas darbībām saistībā ar ogļūdeņražu izpēti un ražošanu vai ogļūdeņražu ieguvi šādu darbību rezultātā;

                           c)

                           fiziskām vai juridiskām personām, vienībām vai struktūrām, kas ir saistītas ar fiziskajām vai juridiskajām personām, vienībām vai struktūrām, kuras minētas a) un b) apakšpunktā,

                     kā uzskaitīts pielikumā.

               2.   Nekādi līdzekļi vai saimnieciskie resursi netiek darīti tieši vai netieši pieejami pielikumā uzskaitītajām fiziskām vai juridiskām personām, vienībām vai struktūrām vai to interesēs.

               3.   Atkāpjoties no 1. un 2. punkta, dalībvalstu kompetentā iestāde var atļaut atsevišķu iesaldēto līdzekļu vai saimniecisko resursu atbrīvošanu vai arī atsevišķus iesaldētos līdzekļus vai saimnieciskos resursus darīt pieejamus ar tādiem nosacījumiem, kādus tā uzskata par piemērotiem, pēc tam, kad tā ir konstatējusi, ka attiecīgie līdzekļi vai saimnieciskie resursi ir:

                           a)

                           vajadzīgi, lai segtu pielikumā uzskaitīto fizisko vai juridisko personu, vienību vai struktūru un šādu fizisko personu apgādājamo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un medicīnisko aprūpi, nodokļu, apdrošināšanas prēmiju un komunālo pakalpojumu maksājumus;

                           b)

                           paredzēti vienīgi samērīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

                           c)

                           paredzēti vienīgi komisijas maksai vai apkalpošanas maksai par iesaldēto līdzekļu vai saimniecisko resursu parasto turēšanu vai pārvaldību;

                           d)

                           nepieciešami ārkārtas izdevumu segšanai – ar noteikumu, ka kompetentā iestāde pārējo dalībvalstu kompetentajām iestādēm un Komisijai vismaz divas nedēļas pirms atļaujas piešķiršanas ir paziņojusi pamatojumu, kāpēc tā uzskata, ka būtu jāpiešķir konkrēta atļauja; vai

                           e)

                           ir paredzēti, lai veiktu maksājumus tādas diplomātiskās vai konsulārās pārstāvniecības vai tādas starptautiskas organizācijas kontā, kurai ir imunitāte saskaņā ar starptautiskajām tiesībām, vai lai veiktu maksājumus no šādas pārstāvniecības vai organizācijas konta – ciktāl šādi maksājumi ir paredzēti izmantošanai diplomātiskās vai konsulārās pārstāvniecības vai starptautiskās organizācijas oficiālajiem mērķiem.

                     Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.

               4.   Atkāpjoties no 1. punkta, dalībvalsts kompetentās iestādes var atļaut atbrīvot konkrētus iesaldētos līdzekļus vai saimnieciskos resursus, ja ir izpildīti šādi nosacījumi:

                           a)

                           uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad 1. punktā minētā fiziskā vai juridiskā persona, vienība vai struktūra tika iekļauta pielikumā minētajā sarakstā, vai pirms vai pēc minētās dienas Savienībā pieņemts tiesas nolēmums vai administratīvs lēmums vai attiecīgajā dalībvalstī izpildāms tiesas nolēmums;

                           b)

                           līdzekļus vai saimnieciskos resursus izmantos vienīgi, lai apmierinātu prasījumus, kas izriet no šāda nolēmuma vai kas ir atzīti par spēkā esošiem ar šādu nolēmumu, ievērojot ierobežojumus, kuri noteikti piemērojamos normatīvajos aktos, ar ko reglamentē tiesības, kas ir personām, kurām ir šādi prasījumi;

                           c)

                           nolēmums nav pieņemts kādas pielikumā uzskaitītas fiziskas vai juridiskas personas, vienības vai struktūras interesēs; un

                           d)

                           nolēmuma atzīšana nav pretrunā attiecīgās dalībvalsts sabiedriskajai kārtībai.

                     Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo punktu.

               5.   Šā panta 1. punkts neliedz pielikumā uzskaitītai fiziskai vai juridiskai personai, vienībai vai struktūrai veikt maksājumus saskaņā ar līgumu, kas noslēgts pirms datuma, kurā šāda fiziskā vai juridiskā persona, vienība vai struktūra tika iekļauta sarakstā, ar noteikumu, ka attiecīgā dalībvalsts ir konstatējusi, ka maksājumu tieši vai netieši nesaņem 1. punktā minēta fiziska vai juridiska persona, vienība vai struktūra.

               6.   Šā panta 2. punktu nepiemēro iesaldētu kontu papildināšanai ar:

                           a)

                           procentiem vai citiem ieņēmumiem no minētajiem kontiem;

                           b)

                           maksājumiem, kuri paredzēti līgumos, nolīgumos vai saistībās, kas noslēgti vai kas radušās pirms dienas, kad uz minētajiem kontiem attiecināja 1. un 2. punktā paredzētos pasākumus; vai

                           c)

                           maksājumiem, kuri paredzēti tiesas, administratīvos vai šķīrējtiesas nolēmumos, kas pieņemti Savienībā vai kas izpildāmi attiecīgajā dalībvalstī,

                     ar noteikumu, ka uz visiem šādiem procentiem, cita veida ieņēmumiem un maksājumiem joprojām attiecas 1. punktā paredzētie pasākumi.

            3. pants

               1.   Padome, rīkojoties vienprātīgi pēc kādas dalībvalsts vai Augstā pārstāvja priekšlikuma, izveido un groza pielikumā izklāstīto sarakstu.

               2.   Padome 1. punktā minēto lēmumu, tostarp pamatojumu iekļaušanai sarakstā, paziņo attiecīgajai fiziskajai vai juridiskajai personai, vienībai vai struktūrai vai nu tieši, ja ir zināma adrese, vai publicējot paziņojumu, dodot šādai fiziskajai vai juridiskajai personai, vienībai vai struktūrai iespēju paust savus apsvērumus.

               3.   Ja tiek iesniegti apsvērumi vai būtiski jauni pierādījumi, Padome pārskata 1. punktā minēto lēmumu un atbilstīgi informē attiecīgo fizisko vai juridisko personu, vienību vai struktūru.

            4. pants

               1.   Pielikumā norāda pamatojumu 1. un 2. pantā minēto fizisko un juridisko personu, vienību un struktūru iekļaušanai sarakstā.

               2.   Pielikumā iekļauj arī informāciju, kas vajadzīga attiecīgo fizisko vai juridisko personu, vienību vai struktūru identificēšanai, ja tāda ir pieejama. Attiecībā uz fiziskām personām šāda informācija var ietvert vārdu un uzvārdu un pieņemtus vārdus, dzimšanas datumu un vietu, valstspiederību, pases un personas apliecības numuru, dzimumu, adresi, ja tā ir zināma, un amatu vai profesiju. Attiecībā uz juridiskām personām, vienībām vai struktūrām šāda informācija var ietvert nosaukumus, reģistrācijas vietu un datumu, reģistrācijas numuru un komercdarbības vietu.

            5. pants
            Prasījumus saistībā ar jebkādu līgumu vai darījumu, kura izpildi tieši vai netieši, pilnīgi vai daļēji ir ietekmējuši pasākumi, kas piemēroti saskaņā ar šo lēmumu, tostarp prasījumus par atlīdzināšanu vai citus šāda veida prasījumus, piemēram, prasījumus par kompensāciju vai garantijas nodrošinātus prasījumus, jo īpaši prasījumus pagarināt vai samaksāt jebkura veida galvojumu, garantiju vai atlīdzību, jo īpaši finanšu garantijas vai finanšu atlīdzību, pagarinājumu vai samaksu, neizpilda, ja tos iesniedz:

                        a)

                        norādītās fiziskās vai juridiskās personas, vienības vai struktūras, kuras uzskaitītas pielikumā;

                        b)

                        jebkura fiziska vai juridiska persona, vienība vai struktūra, kas rīkojas ar kādas a) apakšpunktā minētas fiziskas vai juridiskas personas, vienības vai struktūras starpniecību vai tās vārdā.

            6. pants

               1.   Lai izpildītu šajā lēmumā paredzētos uzdevumus, Padome un Augstais pārstāvis var veikt personas datu apstrādi, jo īpaši:

                           a)

                           attiecībā uz Padomi: lai sagatavotu un veiktu grozījumus pielikumā;

                           b)

                           attiecībā uz Augsto pārstāvi: lai sagatavotu grozījumus pielikumā.

               2.   Vajadzības gadījumā Padome un Augstais pārstāvis attiecīgos datus par noziedzīgiem nodarījumiem, ko izdarījušas sarakstā iekļautās fiziskās personas, par šādu personu kriminālsodāmību vai par drošības pasākumiem, kas attiecas uz šādām personām, var apstrādāt tikai tiktāl, ciktāl šāda apstrāde ir nepieciešama, lai sagatavotu pielikumu.

               3.   Lai nodrošinātu, ka attiecīgās fiziskās personas var izmantot tiesības, kas tām noteiktas ar Eiropas Parlamenta un Padomes Regulu (ES) 2018/1725 (1), šā lēmuma vajadzībām Padome un Augstais pārstāvis tiek noteikti par “pārziņiem” Regulas (ES) 2018/1725 3. panta 8) punkta nozīmē.

            7. pants
            Lai šajā lēmumā izklāstīto pasākumu ietekme būtu pēc iespējas lielāka, Savienība aicina trešās valstis pieņemt šajā lēmumā paredzētajiem pasākumiem līdzīgus ierobežojošus pasākumus.

            8. pants
            Šo lēmumu piemēro līdz 2020. gada 12. novembrim un pastāvīgi pārskata. Ja Padome uzskata, ka tā mērķi nav sasniegti, to attiecīgi atjauno vai groza.

            9. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2019. gada 11. novembrī

                  Padomes vārdā –

                  priekšsēdētāja

               F. MOGHERINI

            (1)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

            PIELIKUMS
            1. UN 2. PANTĀ MINĒTO FIZISKO UN JURIDISKO PERSONU, VIENĪBU UN STRUKTŪRU SARAKSTS
            [...]


title: Padomes Lēmums (ES) 2019/1906 (2019. gada 8. novembris), ar ko ieceļ Reģionu komitejas locekli, ko izvirzījusi Francijas Republika

text:
                  14.11.2019

                  LV

                  Eiropas Savienības Oficiālais Vēstnesis

                  L 293/107

         PADOMES LĒMUMS (ES) 2019/1906
         (2019. gada 8. novembris),
         ar ko ieceļ Reģionu komitejas locekli, ko izvirzījusi Francijas Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Francijas valdības priekšlikumu,
         tā kā:

                     (1)

                     Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

                     (2)

                     Pēc tam, kad beidzies termiņš pilnvarojumam, uz kura pamata tika izvirzīts François DECOSTER kungs (Vice-président du Conseil régional Nord-Pas-de-Calais-Picardie), ir atbrīvojusies Reģionu komitejas locekļa vieta,

               IR PIEŅĒMUSI ŠO LĒMUMU.

            1. pants
            Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

                        —

                           François DECOSTER kungs, Conseiller régional du Conseil régional Hauts-de-France (pilnvarojuma maiņa).

            2. pants
            Šis lēmums stājas spēkā tā pieņemšanas dienā.

            Briselē, 2019. gada 8. novembrī

                  Padomes vārdā –

                  priekšsēdētāja

               L. ANDERSSON

            (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

            (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

            (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Padomes Lēmums (ES, Euratom) 2019/1945 (2018. gada 19. novembris), ar ko apstiprina to, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO)

text:
                  26.11.2019

                  LV

                  Eiropas Savienības Oficiālais Vēstnesis

                  L 304/1

         PADOMES LĒMUMS (ES, Euratom) 2019/1945
         (2018. gada 19. novembris),
         ar ko apstiprina to, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO)
         EIROPAS SAVIENĪBAS PADOME,
         ņemot vērā Eiropas Atomenerģijas kopienas (Euratom) dibināšanas līgumu un jo īpaši tā 101. panta otro daļu,
         ņemot vērā Eiropas Komisijas ieteikumu,
         tā kā:

                     (1)

                     Nolūkā aizsargāt Euratom intereses KEDO dalībai būtu jāturpinās pēc 2015. gada maija, lai gādātu par to juridisko un finansiālo jautājumu galīgu nokārtošanu, kuri saistīti ar KEDO vieglā ūdens kodolreaktora projekta slēgšanu un korektu KEDO darbības izbeigšanu.

                     (2)

                     Būtu jānoslēdz Nolīgums starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO),

               IR PIEŅĒMUSI ŠO LĒMUMU.

            Vienīgais pants
            Ar šo tiek apstiprināts tas, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO).
            Nolīguma teksts ir pievienots šim lēmumam.

            Briselē, 2018. gada 19. novembrī

                  Padomes vārdā –

                  Priekšsēdētāja

               F. MOGHERINI


title: Padomes Lēmums (ES, Euratom) 2019/1946 (2018. gada 19. novembris), ar ko apstiprina to, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO)

text:
                  26.11.2019

                  LV

                  Eiropas Savienības Oficiālais Vēstnesis

                  L 304/4

         PADOMES LĒMUMS (ES, Euratom) 2019/1946
         (2018. gada 19. novembris),
         ar ko apstiprina to, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO)
         EIROPAS SAVIENĪBAS PADOME,
         ņemot vērā Eiropas Atomenerģijas kopienas (Euratom) dibināšanas līgumu un jo īpaši tā 101. panta otro daļu,
         ņemot vērā Eiropas Komisijas ieteikumu,
         tā kā būtu jānoslēdz Nolīgums starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO),
         IR PIEŅĒMUSI ŠO LĒMUMU.

            Vienīgais pants
            Ar šo tiek apstiprināts tas, ka Eiropas Komisija noslēdz Nolīgumu starp Eiropas Atomenerģijas kopienu (Euratom) un Korejas pussalas Enerģētikas attīstības organizāciju (KEDO).
            Nolīguma teksts ir pievienots šim lēmumam.

            Briselē, 2018. gada 19. novembrī

                  Padomes vārdā –

                  priekšsēdētāja

               F. MOGHERINI